Равил Фәйзуллин дусларын чираттагы су буе Сабан туена чакыра

	Татарстанның халык шагыйре Равил Фәйзуллин янә әдәбият, мәдәният һәм спорт бәйрәменә чакыра. 1  август көнне Яшел Үзән районы Олы Чишмә авылы янындагы күлдә традицион йөзеш узачак.	 Равил Фәйзуллин менә инде ничә дистә еллар дәвамында үзенең дусларын, хезмәттәшләрен, иҗатташларын җыеп, спорт бәйрәме оештыра. Баштарак ул Казансу буйлап йөзсә, соңгы елларда күлләрдә йөзә башлады. «Бәйрәмгә килүчеләр дә рәхәтләнеп йөзсен иде», — ди ул бу үзгәрешләргә аңлатма биреп.

Быелгы йөзеш Яшел Үзән районындагы Олы Чишмә авылы янындагы күлдә узачак. Шагыйрь сүзләренә караганда, бирегә танылган шагыйрьләр һәм язучылар, журналистлар, җәмәгать эшлеклеләре чакырылган. Быелгы йөзеш кыска дистанциягә (күлне аркылыга йөзеп чыгу) һәм озын дистанцияләргә аерылган. Финишка исән-сау килеп җитүчеләргә бүләкләр дә каралган, ди Равил Фәйзуллин. Чарага теләгән һәр кеше килеп кушыла ала.

Узган елгы ярыш турында биредә укырга мөмкин: Равил Фәйзуллинның су буе Сабан туеннан ФОТОрепортаж 
	---	
Идел

	№ --- | 27.07.2017	


